rlitschk/wikidir huggingface dataset:
Bever betekent Bevers (Castoridae), Soort Gnaagdeerten, Bever (Castor fiber), de Soort Bevers, de in Europa vörkummt, Bever, Wapenfigur in de Heraldik, Bever, Stroom in Noordrhien-Westfalen, de in de Eems münnt, Bever, Stroom Noordrhien-Westfalen, de in de Werser münnt, Bever, Stroom Noordrhien-Westfalen, de in de Wupper münnt, Bever, Stroom in Neddersassen, de in de Oost münnt, Bever GR, Gemeen in’n Kanton Graubünden, Swiez, Bever, Gemeen in Belgien, Bever, Oort in de Gemeen Grimbergen in Belgien, Op de Bever, Oort in de Gemeen Halver in’n Märkschen Kreis, Noordrhien-Westfalen, Bever, Oort in Alaska, USA, Val Bever, Daal in’t Engadin in’n Kanton Graubünden, Swiez. Bever is de Familiennaam von Arnold de Bever (1509–1557), düütschen Geistlichen, Georges Bever, franzööschen Schauspeler, Hermann Bever (1845–1912), düütschen Maler, Kunservater un Galerist, Jozef Van Bever (1889–1954), belgischen Bahnradsportler, Karl von Bever (1798/1799–1860), düütschen Ministeriaaldirekter, Karl Bever (1843–1930), düütschen Dokter, Otto von Bever (1839–1920), düütschen Ministeriaalraad, Robert Herman Flock Bever (* 1956), US-amerikaanschen Geistlichen, Walther Bever-Mohr (1901–1955), düütschen Filmmaker. Kiek ok bi: Beber, Beever, Bevern. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr
De Grote-Seen-Waterstraat is en Waterstraat, de de Groten Seen in Noordamerika mitenanner un över den Sankt-Lorenz-Stroom (Sankt-Lorenz-Seeweg) un dormit ok mit’n Atlantik verbinnen deit. Över disse Waterstraat köönt ok grote Ozeaanscheep na all de Groten Seen henrecken. To de Waterstraat höört de Welland-Kanaal, de üm den Waterfäll von Niagara twüschen Ontario-See un Erie-See rümgeiht, de Soo-Slüüs, de üm de Stroomsnellen in’n St. Marys River twüschen Lake Superior un Huron-See rümgeiht. Dat gifft en Iesbreker von de US-Küstenwacht, de de Waterstraat iesfree hollen schall, aver normalerwies höört de Schipperee op de Seen elk Winter för so twee bet dree Maand op. De Grote-Seen-Waterstraat is beter utboot as de Sankt-Lorenz-Seeweg, mit gröttere Slüsen un mehr Deepgang. Dorüm gifft dat en Reeg von Seen-Frachter, de op de Seen föhrt, aver nich över de Sankt-Lorenz-Seeweg op de apen See rutköönt. De Grote-Seen-Waterstraat warrt von de USA un Kanada tohhop verwaltet.
Disse Artikel is man blots en Stubben. Du kannst Wikipedia helpen un em verbetern. De Groten Seen (engelsch Great Lakes; franzöösch Grands Lacs) sünd en Grupp von Söötwater-Seen in Noordamerika (USA un Kanada), de alltohoop so 244.106 km² groot sünd, bi en Volumen von bi 22.671 km³. De fiev Groten Seen sünd de Ontariosee, de Eriesee, de Huronsee, de Michigansee un Lake Superior. Von de Geologie höört de Nipigonsee egentlich ok noch to de Groten Seen, warrt aver mehrstentieds dor nich mehr mit totellt. In de Seen gifft dat so bi 35.000 Eilannen. De Michigansee is ganz in de USA, de annern veer Seen sünd all op de Grenz von de USA un Kanada. Över den Sankt-Lorenz-Stroom sünd se mit’n Atlantik verbunnen. Över den Sankt-Lorenz-Seeweg un de Grote-Seen-Waterstraat köönt so ok grote Scheep von’n Atlantik na de Seen hen föhren. Över de Illinois-Waterstraat sünd de Seen ok mit’n Mississippi verbunnen. Bi de Scheep, de op de Seen föhrt, hett sik de Seen-Frachter as besünner Typ rutbillt. De Ünnerscheed in de Höögd is so 150 m, de gröttste Deel dorvon twüschen Erie- un Ontariosee, wo de Waterfäll von Niagara dalstört. Dat eerste gröttere europääsche Schipp op de Seen weer de Brigantien
Joseph Rao Kony (* üm un bi 1961 in Odek) is de Baas von Den Herrn sien Wedderstandsarmee. De Idee vun de Grupp is, en fundamentalchristlichen Gottsstaat op Basis vun de teihn Botten in Uganda optorichten. Kony höört to dat Volk von de Acholi un is üm un bi 1961 as Kind von en arme Familie von Buurlüüd in Odek, in de Ümgegend von Gulu in’n Noorden von Uganda, boren. Nadem Alice Auma ehr Holy Spirit Movement uteneenfullen weer, weer Den Herrn sien Wedderstandsarmee een von de Splintergruppen, de sik ut de nableven Anhängers billt hett. Kony seggt, dat de Hillige Geist em 1986 Order geven hett, de Wedderstandsarmee to grünnen. An’n 1. April 1987 is he mit ölven Lüüd ut sien Heimatoort uttrocken un in’n Busch gahn. In’t sülve Johr hett sik ok Vincent Otti Kony sien Grupp anslaten. Siet disse Tied versteckt sik Kony un de Wedderstandsarmee in dat Rebeed von Uganda, von’n Sudan (vondaag Süüdsudan) un in de Demokraatsche Republiek Kongo. Se rekruteert Kinnersoldaten un maakt Anslääg op dat Militär von Uganda. Dör dissen Terrorkrieg is de ganze Noorden von Uganda instabil un bet to twee Millionen Minschen sünd so ut jemehr Heimaat verdreven worrn. Alltohoop schall
Clarke sien Gesetten sünd en Grupp von dree Snacks, de „Gesetten“ nöömt warrt, de Arthur C. Clarke opstellt hett. Dat sünd: Wenn en beropen, man olen Wetenschopper seggt, dat wat mööglich is, denn hett he dor temlich seker recht mit. Wenn he seggt, dat wat unmööglich is, denn hett he temlich wohrschienlich nich recht. De eenzige Weg, de Grenzen von dat Möögliche optodecken, is, en lütt Stück över de Grenzen rut in dat Unmöögliche to gahn. Elkeen Technologie, wenn de man överlegen noog is, lett sik von Töveree nich mehr ünnerscheden. Besünners dat drüdde Gesett is en temlich populäre Seggwies worrn. Dat eerste Gesett hett Clarke 1962 in sien Essay Hazards of Prophecy: The Failure of Imagination in dat Book Profiles of the Future opstellt. Dat twete Gesett kummt in’t sülve Essay vör, is aver eerst later von annere as tweet Gesett blangen dat eerste stellt worrn. In en ne’e Utgaav von dat Book 1973 is Clarke dor denn op ingahn un hett dat drüdde Gesett dor tostellt, denn bi Newton weren dat ja ok dree Gesetten wesen. Dat drüdde Gesett weer en wichtigen Bidrag to de Science Fiction. Veel Schrievers hebbt versöökt, in jemehr Geschichten to vertellen, woans de
Wehden is en Dörp in de Gemeen Schippdörp in’n Landkreis Cuxhoben, Neddersassen. De Naveröörd sünd Hemendörp in’n Noorden, Drangst in’n Oosten, Elm in’n Süüdoosten, Laven in’n Süden, Fehmoor in’n Süüdwesten un Debst mit Debsterbüttel in’n Noordwesten. Dat eerste Maal in de Oorkunnen kummt de Oort 1139 vör, in en Oorkunn von’n Bremer Arzbischop Adalbero. Wehden weer in de Franzosentied von 1810 bet 1813 Deel von de Kommuun Bremerleh un hett denn wedder as vörher to dat Amt Beers tohöört. 1852 is dat Deel von’t Amt Leh worrn. Von 1885 bet 1932 weer dat in’n Kreis Leh un denn in’n Landkreis Wersermünn. 1977 is dat denn Deel von’n Landkreis Cuxhoben worrn. Wehden is 1974 mit de Gemeen Schippdörp tohoopleggt worrn. Wehden is evangeelsch-luthersch präägt un höört to dat Kaspel von de Dionysiuskark Debst. Dat Wapen wiest op roden Grund en sülvern Ekentelg mit en Bladd un en Ecker, en hölten Hamer un en Kroog. opstunns: Kurt Schulz (CDU) De Schützenvereen Wehden is 1913 grünnt worrn un de Turn- un Sportvereen 1910. Wehden liggt an de Kreisstraat 63, de in’n Noordoosten an de Landsstraat 120 ran löppt un in’n Süüdwesten na Spaden un na Bremerhoben rin. In’n Noordwesten geiht de K 64
Waller betekent Waller, Oort in de Gemeen Alfeld in’n Landkreis Nürnberger Land, Bayern, Waller, Oort in Pennsylvania, USA, Waller, Oort in Texas, USA, Waller, Oort in Washington, USA, Waller County, Landkreis in Texas, USA, HMAS Waller (SSG 75), austraalsch U-Boot. Waller is de Familiennaam von Adrian Waller (* 1989), engelschen Squashspeler, Angelika Waller (* 1944), düütsche Schauspelerin, Anton Waller (1861–1934), düütschen Maler, Ariel Waller (* 1998), kanaadsche Schauspelerin, Augustus Desiré Waller (1856–1922), brietschen Physioloog, Augustus Volney Waller (1816–1870), brietschen Neurophysioloog, Benjamin Waller, US-amerikaanschen Jurist, Bill Waller (1926–2011), US-amerikaanschen Politiker, Charlie Waller (1921–2009), American-Football-Trainer, Charlie Waller (1935–2004), US-amerikaanschen Musiker, Charlie Waller (* 1980), brietschen Musiker, Damián Waller (* 1997), uruguayschen Footballspeler, Darren Waller (* 1992), US-amerikaanschen American-Football-Speler, Douglas C. Waller, US-amerikaanschen Schriever, Eddy C. Waller (1889–1977), US-amerikaanschen Schauspeler, Edmund Waller (1606–1687), engelschen Dichter, Edwin Waller, US-amerikaanschen Politiker, Erik Waller (1875–1955), sweedschen Chirurg un Medizinhistoriker, Erik Waller (1887–1958), sweedschen Seiler, Facundo Waller (* 1997), uruguayschen Footballspeler, Fats Waller US-amerikaanschen Musiker, Frank Waller (1884–1941), US-amerikaanschen Lichtathlet, Franz Waller (1803–1879), Swiezer Politiker, Fritz Waller (1920–2004), Swiezer Bobfohrer, George Mark Waller, engelschen Jurist, Gordon Waller (1945–2009), brietschen Singer, Hans Dierck Waller (1926–2013), düütschen Hämatoloog un Onkoloog, Hardress Waller, engelschen Politiker, Hector Waller (1900–1942), austraalschen Offzeer,
Dit Woort hett noch annere Bedüden: kiek dorför ünner Karl Waller (Teekner). Karl Waller (* 8. März 1892 in Stood; † 15. Mai 1963 in Cuxhoben) weer en düütschen Archäoloog, de sik vör allen mit de Sassentied in dat Elv-Werser-Dreeeck uteneensett hett. Waller weer op Middelschool un op’t Seminar in Stood un is 1912 Schoolmeester in Hetzweeg worrn. To’n 1. Oktober 1917 is he denn an de Volksschool in Döös kamen un is dor bet to sien Pension in’n März 1957 bleven. Bloot in’n Tweten Weltkrieg müss he 1940 bet 1942 as Soldaat na Däänmark. In’n Mai 1924 is he ehrenamtlichen Kulturpleger för de Stadt Cuxhoben worrn un 1938 denn Kreiskulturpleger von’n Kreis Hadeln. Waller is 1963 doodbleven un liggt op’n Karkhoff von de St.-Gertrud-Kark begraven. 1957 hett he dat Bundsverdeenstkrüüz kregen. Waller hett 1961 för sien archäoloogsche Arbeiden in’n Ruum Duhnen, Sahlenborg un Olenwoold den Hermann-Allmers-Pries kregen. Bi de Männer vom Morgenstern weer he Ehrenliddmaat. Na sien Dood 1963 hett dat Cuxhobener Museum för Vör- un Fröhgeschicht 1964 den Naam Karl-Waller-Museum för Vör- un Fröhgeschicht kregen. An’n 1. Januar 1976 hebbt se den den olen Galgenbargsweg twüschen Stickenbüttel un Sahlenborg in Karl-Waller-Weg ümdöfft. Der Urnenfriedhof in Wehden. 1961 Andreas
José Eugenio Ellauri y Obes (* 15. November 1834 in Montevideo; † 27. Mai 1894 ok dor) weer en uruguayisch Politiker. De Söhn vun den Präsidenten vun de eerst konstitueerend Versammlung vun Uruguay, José Longinos Ellauri, weer tonächst in dat Johr 1868 för en körten Tiet Butenminister vun sien Land ünner de Präsidentschap vun Lorenzo Batlle. Later weer Ellauri denn as Liddmaat vun de Partido Colorado van 15. Februar 1873 bit 15. Januar 1875 Präsident vun Uruguay. Kört-Biographie up biografiasyvidas.com (spaansch) Uruguay: Heads of State: 1830-1919 up archontology.org Daten up worldstatesmen.org
◄ | 5. Johrhunnert v. Chr. | 4. Johrhunnert v. Chr. | 3. Johrhunnert v. Chr. | ► ◄ | 360er v. Chr. | 350er v. Chr. | 340er v. Chr. | 330er v. Chr. | 320er v. Chr. | 310er v. Chr. | 300er v. Chr. | ► ◄◄ | ◄ | 335 v. Chr. | 334 v. Chr. | 333 v. Chr. | 332 v. Chr. | 331 v. Chr. | 330 v. Chr. | 329 v. Chr. | 328 v. Chr. | 327 v. Chr. | ► | ►► Alexander de Grote kriggt Syrien, Ägypten un Armenien unner. Januar: Alexandria warrt grünnt. Alexander warrt in Memphis kröönt as Nahfolger vun de Pharaonen. 1. Oktober: In de Slacht vun Gaugamela neiht Alexander de Armee vun dat Perserriek to Dutt. An't Enn vun't Johr treckt Alexander in Babylon in. Summer: De Spartaners unner Agis III. siegt gegen de Makedonen ehren Feldherren Korrhagos un belagert achterna Megalopolis. Harfst: In de Slacht vun Megalopolis slaht de Makedoniers unner Antipater den Upstand vun de Spartaners dal. De ehr König Agis III. fallt in de Slacht. Sien Nafolger Eudamidas I. hangt wedder ganz vun Makedonien af.
Dit Woort hett noch annere Bedüden: kiek dorför ünner Wehdel (Mehrdüdig Begreep). Wehdel is en Dörp in de Gemeen Schippdörp in’n Landkreis Cuxhoben, Neddersassen. To dat Dörp höört ok de Oort Heidkultur to. Wehdel liggt op de Geest, an’n Rand na dat Moor hen. De Oort is so bi twee Kilometer von de Rohr, de in’n Süden von’n Oort twüschen Sülversee un Bülter See ehren Born hett un denn in’n Süüdwesten von’t Dörp langsflütt. De Geest is in’n Noorden so bi dree Kilometer weg. Dicht bi sünd ok de Naturschuulrebeden Fleinsee/Oolluunbarger See, In’n Gliesch un Sülversee un Laaschmoor. De Naveröörd sünd Oolluunbarg in’n Noorden, Geestenseth in’n Oosten, Wolljes in’n Süüdoosten, Loh in’n Süden, Heerst, Stinst un Donnern in’n Süüdwesten un Sellst in’n Westen. Dat eerste Maal in de Oorkunnen kummt de Oort so üm 1300 vör. 1874 hebbt se in en Hümpelgraff en Peschiera-Pook funnen. 1909 hett Hans Müller-Brauel in Wehdel 113 Hümpelgräver fatstellt. Bet 1851 weer de Oort Deel von dat Gericht Beverst. In de Franzosentied von 1810 bet 1813 hett Wehdel to de Mairie Ringst in’n Kanton Beverst tohöört. Wehdel hett von 1851 bet 1859 denn to dat Amt Beverst un bet 1885 to dat Amt Leh tohöört.
Laven betekent Laven, Oort in de Gemeen Schippdörp in’n Landkreis Cuxhoben, Neddersassen, Laven, Oort in Däänmark, Laven, en Mon-Khmer-Spraak, de in Laos snackt warrt. Laven is de Familiennaam von Arnold Laven (1922–2009), US-amerikaanschen Speelbaas un Produzent, Lea Laven, finnsche Singersche, Oliver Laven (* 1968), düütschen Ünnernehmer, Manager un Moderator, Paul Laven (1902–1979), düütschen Journalist un Schriever, Rolf Laven (* 1966), düütsch-öösterriekschen Bildhauer un Kunstpädagoog. Kiek ok bi: Låven. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Laven is en Dörp in de Gemeen Schippdörp in’n Landkreis Cuxhoben, Neddersassen. Laven liggt so bi een Kilometer von de Geest af, de in’n Süden von’n Oort langsflütt. De Naveröörd sünd Wehden in’n Noorden, Elm un Maschkamp in’n Oosten, Bramel in’n Süüdoosten, Schippdörp in’n Süüdwesten, Spaden un Bremerhoben in’n Westen un Fehmoor in’n Noordwesten. Toeerst in de Oorkunnen dükert de Naam 1375 op. Aver bloots as Naam von en Persoon, Marquart von Lavene. Aver al 1376 kummt denn de Oort ok direkt in de Oorkunnen vör, as Gebhard von Desbüttel sien Besitt tu Lavende an dat Klooster Niewohl verköfft. In de Franzosentied von 1810 bet 1813 hett Laven to de Kommuun Bremerleh tohöört. Na de Franzosentied hett dat jüst as vörher wedder to dat Amt Beers höört. Laven hett von 1852 bet 1885 to dat Amt Leh tohöört. Na 1885 weer dat in’n Kreis Leh. 1932 is dat Deel von’n Landkreis Wersermünn un 1977 von’n Landkreis Cuxhoben worrn. 1974 is de Gemeen Laven Deel von de Gemeen Schippdörp worrn. Laven is evangeelsch-luthersch präägt un höört to dat Kaspel Spaden. Dat Wapen von Laven wiest op blauen Grund op en sülvern Schildfoot ut Wellenlienen en sülvern Seeroos. Dat steiht för den
Bramel is en Dörp in’t Vieland in de Gemeen Schippdörp in’n Landkreis Cuxhoben, Neddersassen. To dat Dörp höört ok de Oort Dannenkamp to. Bramel liggt an’n Rand von de Geest. Von Oosten her löppt so bi een Kilometer in’n Noorden de Stroom Geest na Westen hen an Bramel langs. In’n Süüdoosten liggt de Sellster See un in’n Noordoosten de Polder Bramel. Dicht bi is ok dat Naturschuulrebeed Sellster See un Ossentriftmoor/Wild Moor. De Naveröörd sünd Maschkamp in’n Noordoosten, Sellst in’n Süüdoosten, Schippdörp un Friedheim in’n Süüdwesten un Spaden un Laven in’n Noordwesten. Dat eerste Maal in de Oorkunnen kummt de Oort 1185 as Brameloh vör. De Naam kummt wohrschienlich von Braam un Loh (Holt). Bramel hett to dat Amt Stotel-Vieland un denn bet 1885 to de Amtsvaagdie Geestendörp in dat Amt Leh tohöört. Na 1885 weer dat in’n Kreis Geestmünn. 1932 is dat Deel von’n Landkreis Wersermünn un 1977 von’n Landkreis Cuxhoben worrn. An’n 1. Januar 1971 is dat Dörp Deel von de Samtgemeen Geestoort worrn. Aver al mit de Gemeenreform in Neddersassen an’n 1. März 1974 is de Samtgemeen wedder oplööst worrn un de Gemeen Bramel keem an de Gemeen Schippdörp. In’n Eersten Weltkrieg sünd 15 Soldaten ut Bramel
Walter Marty „Wally“ Schirra, Jr. (* 12. März 1923 in Hackensack, New Jersey, USA; † 3. Mai 2007 in La Jolla, Kalifornien) weer en US-amerikaansch Astronaut. He weer de eenzige, de an jeden vun de eerst dree Ruumfohrtprogramme vun de USA – Mercury, Gemini un Apollo – aktiv as Ruumfohrer bedeeligt weer. Schirra studeer Luftfohrttechnik an dat Newark College of Engineering van 1940 bit 1942 un gung denn an de United States Naval Academy, wo he in' Juni 1945 sien Diplom kreeg. In de letzt Weeken vun den Tweeten Weltkrieg deen he an Bord vun de USS Alaska, aber de Krieg weer all to Enn', bevör dat Schipp de Kamprebeeden recken dee. Af 1948 weerr he Kampfleger bi de US-Marine un hett ok Insatzen in' Koreakrieg flogen. Van 1952 bit 1954 weer he Testpilot in China Lake, Kalifornien, wo he ok an de Entwicklung vun Luft-Luft-Raketen mitwarken dee. Wiedere Statschonen in sien Karriere weern de Floogtüüchdräger USS Lexington un Utbillen in Kalifornien un Maryland. Walter Schirra weer een vun 110 Testpiloten, de in de engere Utwahl för de eerst Astronautengrupp vun dat Mercury-Programm keemen. An' 9. April 1959 wurr he denn vun de NASA as een vun de söben eersten
Guido Reni (* 4. November 1575 in Calvenzano; † 18. August 1642 in Bologna) weer en italieensch Maler un Radeerer. Reni wurr in Calvenzano boren, studeer in Bologna bi Denys Calvaert, wurr aber ok vun Lodovico Carracci beinfloott. 1600 gung he nah Rom, wo he in en idealiseerten Raffael-ähnlichen Stil malen de, sück aber vun den gröttsten Meesters ut de Tiet, Michelangelo Merisi da Caravaggio un Annibale Carracci, düütlich ünnerscheeden dee. He hett sien Arbeit bit 1614 hööftsächlich in Rom fortsett un gung denn nah Bologna torüch, dat he later blots noch tweemal verlaaten hett, um 1622 in Neapel un 1625 Rom to arbeiten. Nah Rom keem he torüch, um in‘ Updrag vun Ludovico Ludovisi de groot Altarretabel in de Kark Santissima Trinità dei Pellegrini mit en Dorstellen vun de Hillig Dreefaltigkeit to malen. Reni hett völ Fresken schafft, vun de de Aurora (1613) an de Deck vun de Middelsaal vun dat Casino Rospigliosi-Pallavicini (oorsprünglich: Casino Borghese) in Rom en vun de hoochwertigsten is. Reni hett an de Dekoratschoon vun dissen Ruum tosommen mit Antonio Tempesta arbeit, de an de Wannen vun de beid Schmalsieden je een Triumphtoog vun de Fama un en Triumphtoog vun den Amor malt hett. Wiels
Oolluunbarg oder ok eenfach Luunbarg is en Dörp in de Gemeen Schippdörp in’n Landkreis Cuxhoben, Neddersassen. Bi Oolluunbarg höört von öllers ok de lüttjere Oort Haavkost mit bi. Oolluunbarg liggt an’n Rand von de Geest. De Stroom Geest is in’n Noorden so bi een Kilometer weg. Dicht bi sünd ok de Naturschuulrebeden Fleinsee/Oolluunbarger See un In’n Gliesch. De Naveröörd sünd Ringst un Köhlen in’n Noordoosten, Geestenseth in’n Süüdoosten, Wehdel in’n Süden un Sellst in’n Westen. Dat eerste Maal in de Oorkunnen kummt de Naam von’n Oort 1194 vör. In de Franzosentied von 1810 bet 1813 hett Oolluunbarg to de Kommuun Ringst in’n Kanton Beverst tohöört. Na de Franzosentied weer dat denn jüst as vörher wedder Deel von dat Gericht Beverst. Von 1851 bet 1859 hett de Oort to dat Amt Beverst un denn bet 1885 to dat Amt Leh tohöört. Na 1885 weer dat in’n Kreis Geestmünn. 1932 is dat Deel von’n Landkreis Wersermünn un 1977 von’n Landkreis Cuxhoben worrn. 1967 is de Gemeen Oolluunbarg Deel von de Gemeen Wehdel worrn un denn 1974 tohoop mit Wehdel Deel von de Gemeen Schippdörp. Dat is ok de Grund, dat de Oortsbörgermeester von Wehdel vondaag ok för Oolluunbarg mit tostännig is. In’n
Robert Joseph "Bob" Weston (* 1. November 1947 in Plymouth; † 3. Januar 2012 in Brent Cross, London) weer en britisch Musiker, de besünners bekannt wurr as Gitarrist un Songschriever vun de Rockband Fleetwood Mac. Sien Karriere fung an bi de Band The Kinetic, de mit Jimi Hendrix un Chuck Berry bi Konzerten in Frankriek speelt hett. 1972 hett he Danny Kirwan bi Fleetwood Mac ersett. He hett denn bi de Alben Penguin un Mystery to Me mit warkt. 1973 hett man hüm aber weer rutsmeeten, wiel he wat mit Fru vun Mick Fleetwood, Jenny Boyd, anfungen harr. Dornah harr he noch en paar Soloprojekte maakt un hett ok mit anner Künstlers speelt. An’ 3. Januar 2012 hett man hüm dood upfunnen. Storven is he an en gastrointestinale Blööden. Fleetwood Mac star dies http://www.bobweston.com/ Bob Weston Biographie vun de The Fleetwood Mac Legacy
Adolphine Luise Cooper (* 4. April 1849 in Oppeln; † 1. Dezember 1931) weer en düütsche Missionarin, Schrieversche un de Grünnerin von de Hilmsser Blinnenmission. Mit acht Johr keem Cooper na Bossel in Oolland, wo ehr Vader Carl Ferdinand Cooper Pastoor weer. De Deern weer faken krank un hett tohuus Ünnerricht von ehren Vader kregen. Anreegt dör ehren Vader un de Vertellsels von ehren engelschen Opa Samuel Cooper, de as Dokter un Koopmann üm de Welt reist is, wull se in’n Missionsdeenst gahn. An’n 21. April 1884 is Cooper von de Berliner Mission na Hongkong schickt worrn, nadem se vörher vergeevs versöcht harr, as Missionarin na Afrika to kamen. In China hett se sik för blinne Deerns insett. Al twee Johr later müss se aver wegen Krankheit disse Arbeid nageven un keem na Düütschland trügg. Ehr Arbeid in China hett Martha Postler övernahmen. Cooper hett sik aver liekers wieder för de blinnen Deerns in China insett un veel in Schriften opropen, jem to helpen. 1890 hett se in Hilmssen den Frauenmissionsvereen grünnt. Bet 1926 weer se Vörsittersche von de Hilmsser Blinnenmission. In Hilmssen is vondaag de Louise-Cooper-Straat na ehr nöömt. Hilmsser Blinnenmission (hoochdüütsch) Gisela und Gerhard Schulte (Rutgevers): Frauen tragen
Bossel (hoochdüütsch Borstel) is en Dörp in de Gemeen Jörk in’n Landkreis Stood, Neddersassen. Bi Bossel bi höört ok de Öörd Höhen, Lüh, Wisch, Neenslüüs, Gehrden, Kohlenhusen un Achterbraak. Bossel liggt in de Masch glieks achtern Elvdiek un höört to Oolland. Bossel reckt von de Lüh (Öörd Lüh un Höhen) bet kort vör de Eest (Oort Achterbraak, de Öörd Cranz un Hoov, de an de Eest liggen doot, höört dor nich mehr to). Vör Bossel in de Elv liggt de Eilannen Hahnöversand, Hanskalfsand un Nesssand. Op Hanskalfsand un Nesssand stött Bossel an Sleswig-Holsteen un Hamborg. Dicht bi is dat Naturschuulrebeed Bosseler Binnenelv un Groot Braak. De Naveröörd sünd Cranz in’n Oosten, Hoov un Königriek in’n Süüdoosten, Ooster- un Wester-Jörk in’n Süden, Mittelskark in’n Westen un Greundiek in’n Noordwesten. Bossel kummt an’n 31. Mai 1221 toeerst in de Oorkunnen vör. De Naam von’n Oort bedüüdt Burensteed (-bossel). De Wehrtsche Hoff, de üm un bi 1632 boot worrn is, hett en Tied Hans Christoph von Königsmarck tohöört. De Bosseler Möhl is 1856 boot worrn. De Oort weer vör 1885 Deel von dat Amt Jörk un weer denn in’n Kreis Jörk. 1932 is dat an’n Landkreis Stood kamen. Bossel is mit de Gemeenreform
Middelmeer betekent en anner’n Naam för de Middellannsche See Middelmeer, en Nevenmeer, dat twüschen twee Eerddeelen liggt Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.